Diari Oficial de la Generalitat Valenciana


Sumari del DOGV 5998, del 22-04-2009 (2009/3973)

RESOLUCIÓ de 3 d'abril de 2009, de la Universitat de València, per la qual es fa l'oferta pública d'una plaça de funcionari interí del programa temporal d'investigació: Suport a la infraestructura de la planta pilot d'aquaris de la Universitat de València, en el marc del programa 3 del PEUV: Adequació i millora dels recursos destinats a l'activitat investigadora, CI09-007.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5998

Data del DOGV
:   22-04-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/3973


Data del document
:   03-04-2009

Organisme emissor
:   Universitat de València

Tipus de document
:   Resolució

Descriptors 

:   * universitat
    * concurs administratiu

RESOLUCIÓ de 3 d'abril de 2009, de la Universitat de València, per la qual es fa l'oferta pública d'una plaça de funcionari interí del programa temporal d'investigació: Suport a la infraestructura de la planta pilot d'aquaris de la Universitat de València, en el marc del programa 3 del PEUV: Adequació i millora dels recursos destinats a l'activitat investigadora, CI09-007. [2009/3973]  
El Rectorat de la Universitat de València, fent ús de les atribucions que li confereix l'article 20, en relació amb l'article 2.2 de la Llei Orgànica 6/2001, de 21 de desembre, d'Universitats, resol:  
Fer l'oferta pública d'una plaça de funcionari interí de programa temporal d'investigació d'acord amb les bases següents:  
Primera. Requisits generals dels aspirants  
1.1. Tenir nacionalitat espanyola o tenir la nacionalitat d'un país membre o ser de qualsevol dels estats a què, en virtut de tractats internacionals establerts per la Unió Europea i ratificats per Espanya, siga aplicable la lliure circulació de treballadors, en els termes en què aquesta està definida en el Tractat Constitutiu de la Unió Europea, d'acord amb el que estableix la Llei 17/1993, de 23 de desembre (BOE de 24 de desembre de 1993), d'Accés a Determinats Sectors de la Funció Pública dels Nacionals dels Altres Estats Membres de la Unió Europea.  
També s'hi poden presentar aspirants amb nacionalitat diferent a la que s'ha especificat anteriorment, per a la qual cosa només cal complir els requisits que estableix la normativa vigent. En aquest cas, qui siga adjudicatari de la plaça haurà d'acreditar almenys el permís de treball i de residència al moment del nomenament.  
1.2. Tenir complerts 18 anys el dia en què acaba el termini de presentació de sol·licituds.  
1.3. Estar en possessió de la titulació acadèmica que figura en l'annex I o complir les condicions per obtenir-la en la data en què acaba el termini de presentació d'instàncies. En el cas de titulacions obtingudes a l'estranger, cal tenir la credencial que n'acredite l'homologació o la credencial de reconeixement per a l'exercici de professions regulades en virtut del Reial Decret 1665/1991, de 25 d'octubre.  
1.4. No patir malaltia o defecte físic que impedisca l'exercici de les corresponents funcions.  
1.5. No estar inhabilitat per a l'exercici de funcions públiques, o no haver estat separat mitjançant expedient disciplinari de qualsevol administració o treball públic. En el cas d'aspirants la nacionalitat dels quals no siga l'espanyola, hauran d'acreditar, igualment, no estar sotmesos a sanció disciplinària o condemna penal que els impedisca, en el seu estat, l'accés a la funció pública o, si no en tenen, còpia de la sol·licitud d'emissió, sense perjudici de declaració jurada per part de la persona interessada.  
Totes aquestes condicions s'han de tenir en el moment en què acaba el termini de presentació de sol·licituds i s'han de mantenir durant el procés selectiu.  
Segona. Sol·licituds  
2.1. Les persones interessades que reunisquen els requisits generals i els que s'assenyalen en l'annex I han de presentar la sol·licitud, adreçada al SCSIE (Servei Central de Suport a la Investigació Experimental), Universitat de València, a l'atenció de Pedro Carrasco Sorlí, av. Dr. Moliner, 50, 46677, Burjassot (València), al Registre de la Gerència de la Universitat de València (av. Blasco Ibáñez, 13, baix, 46134 València), a través de qualsevol altre registre auxiliar dels centres universitaris o a les oficines públiques a què fa referència l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
2.2. Com a instància, es farà servir el model que facilita el Servei de Recursos Humans i Personal d'Administració i Serveis (RRHH-PAS) de la Universitat de València a les seues dependències de l'avinguda Blasco Ibáñez, 13, 46535 València; n'hi ha una còpia en la pàgina web .  
2.3. El termini de presentació de les instàncies és de 10 dies naturals a partir de l'endemà de la publicació d'aquesta resolució en el Diari Oficial de la Comunitat Valenciana (DOCV).  
2.4. Per Resolució del rector de 14 de gener de 2005, publicada en el Diari Oficial de la Comunitat Valenciana del dia 14 de març de 2005, els dissabtes no es consideren hàbils a efectes de terminis dels procediments administratius, de manera que si un termini finalitza en dissabte, aquest s'ha d'entendre prorrogat al primer dia hàbil següent.   
Tercera. Documentació que cal presentar  
Juntament amb la sol·licitud, les persones interessades han de presentar la documentació següent:  
3.1 Fotocòpia del document nacional d'identitat, o fotocòpia del NIE.  
3.2 Fotocòpia del títol acadèmic o resguard d'haver abonat els drets d'expedició. En cas de titulacions estrangeres, caldrà acreditar l'homologació corresponent.   
3.3 Curriculum vitae, amb acreditació dels mèrits mitjançant documents fotocopiats. No cal la compulsa d'aquests documents acreditatius; n'hi ha prou amb la declaració jurada de la persona interessada sobre l'autenticitat dels documents i sobre les dades que figuren en la instància. En qualsevol moment, però, la comissió o la Universitat pot demanar als aspirants que acrediten la veracitat de les circumstàncies i els documents aportats que hagen estat objecte de valoració.  
3.4 Tres mesos després d'haver acabat el procés de selecció i quan haja estat publicada la proposta de nomenament en la pàgina web les persones interessades podran sol·licitar la devolució del currículums al SCSIE (Servei Central de Suport a la Investigació Experimental) de la Universitat de València. Transcorreguts sis mesos, els currículums que resten en aquest Servei seran destruïts d'ofici.  
Quarta. Sistema selectiu  
4.1. El sistema selectiu consisteix en la valoració del currículum dels aspirants, d'acord amb el barem que figura en l'annex III i, si escau, d'entrevista amb la comissió.  
4.2. El nombre d'aspirants que passen a la fase d'entrevista es determinarà per criteri de la comissió avaluadora que haja de jutjar les sol·licituds presentades.   
4.3. Acabat el procediment selectiu, es farà pública la proposta de nomenament i la resolució de nomenament de la persona seleccionada al tauler d'anuncis del Servei de Recursos Humans i Personal d'Administració i de Serveis (RRHH-PAS) i en la pàgina web .  
4.4. D'aquesta convocatòria es pot establir que els aspirants que s'hi presenten constituïsquen una borsa de treball.  
4.5. La comissió avaluadora pot declarar desert el procediment de selecció si, valorats els mèrits i, si és el cas, realitzada l'entrevista, el perfil dels candidats millor puntuats no s'ajusta totalment a les necessitats del programa d'investigació.  
Cinquena. Comissió avaluadora  
5.1. La comissió avaluadora és la que figura en l'annex IV d'aquesta convocatòria.  
5.2. Els membres d'aquesta comissió s'han d'abstenir d'intervenir quan es troben en alguna circumstància de les que fixen els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
El president o presidenta de la comissió pot demanar als seus membres una declaració expressa de no trobar-se en les circumstàncies que estableixen els articles esmentats.  
5.3. La comissió resoldrà tots els dubtes que puguen sorgir en l'aplicació d'aquestes normes, i allò que calga fer en els casos no fixats.  
5.4. El procediment d'actuació de la comissió s'ha d'ajustar en cada moment a allò que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
5.5. Per a les comunicacions i qualsevol problema que puga sorgir, la comissió avaluadora té la seu al SCSIE (Servei Central de Suport a la Investigació Experimental) de la Universitat de València.  
Sisena. Informació respecte de les dades recollides  
6.1. Les dades subministrades per la persona interessada poden quedar incorporades en un fitxer automatitzat que constitueix la base de dades corresponent a aquest tipus de personal d'aquesta Universitat, de conformitat amb la Llei Orgànica 15/1999, de 13 de desembre, de Protecció de Dades de Caràcter Personal (LOPD).  
6.2. El fitxer queda sota la responsabilitat de la Secretaria General de la UVEG (av. Blasco Ibáñez, núm. 13, 46843 València).  
6.3. La informació obtinguda serà processada exclusivament per a la gestió de la base de dades de contractació d'aquest personal.  
6.4. Les dades de caràcter personal seran tractades amb el grau de protecció que estableix el Reial Decret 994/1999, d'11 de juny, en què es regulen les mesures de seguretat dels fitxers automatitzats que contenen dades de caràcter personal, i s'adoptaran les mesures de seguretat necessàries per garantir la confidencialitat i la integritat de la informació.  
6.5. Les persones interessades podran exercir els seus drets d'accés, rectificació cancel·lació i oposició, en compliment del que estableix la LOPD, davant del Servei de Recursos Humans (PAS) de la Universitat de València (av. Blasco Ibáñez, núm. 13, 46692 València).  
Setena. Recursos  
Contra aquesta resolució, que exhaureix la via administrativa, es pot interposar recurs de reposició, davant el mateix òrgan que l'ha dictada, dins el termini d'un mes, comptador a partir de l'endemà de la seua notificació o publicació, o recurs contenciós administratiu, davant els òrgans de la jurisdicció contenciosa administrativa de la Comunitat Valenciana, dins el termini de dos mesos comptadors de l'endemà de la seua notificació.  
Contra els actes de la comissió avaluadora es pot interposar recurs d'alçada, d'acord amb el que fixa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Així mateix, l'administració, si s'escau, pot revisar les resolucions del tribunal, d'acord amb l'esmentada norma.   
València, 3 d'abril de 2009.- El rector, p. d.(DOCV 05/05/2008), la vicerectora d'Organització dels Serveis i PAS: Mª Enriqueta Vercher González  
Annex I  
Condicions generals del nomenament  
1.Programa temporal d'investigació: Suport a la infraestructura de la planta pilot d'aquaris de la Universitat de València, en el marc del programa 3 del PEUV: Adequació i millora dels recursos destinats a l'activitat investigadora. CI09-007.  
2. Denominació i classificació:  
Escala tècnica mitjana d'investigació.  
Grup: A.  
Subgrup: A2.  
Complement de destinació: 18.  
Complement específic: E029.  
3. Jornada de treball: 37,50 hores setmanals.  
4. Període:  
El nomenament té una durada prevista, inicialment, de: 3 anys. Aquest nomenament estarà determinat per la durada del programa temporal d'investigació i per la disponibilitat pressupostària.  
5. Titulació: diplomat universitari, enginyer tècnic, arquitecte tècnic, o titulació equivalent si n'hi hagués.  
Acreditació professional de categoria B, sobre animals utilitzats per a experimentació i altres fins científics del Reial Decret 1201/2005, o compromís d'adquirir aquesta acreditació en el termini d'un any des de la presa de possessió (o en el temps que permeta la programació dels centres de formació habilitats).  
6. Mèrits preferents:   
Llicenciatura en Ciències del Mar. Coneixements en producció aqüícola.   
Experiència en el manteniment i alimentació de poblacions d'espècies marines, especialment peixos d'aigües oceàniques i cefalòpodes.  
Experiència mínima de dos anys en manteniment i maneig de sistemes de recirculació.  
Experiència mínima de dos anys en manteniment d'espècies marines en sistemes de recirculació. Manteniment de plantes d'aquaris per a experimentació.   
Annex II  
La instància ha de contenir, si més no, les dades següents:  
1. Dades personals: cognoms i nom, data de naixement, DNI, telèfon de contacte i adreça.  
2. Denominació: escala tècnica mitjana d'investigació.  
3. Denominació del programa temporal d'investigació: Suport a la infraestructura de la planta pilot d'aquaris de la Universitat de València, en el marc del programa 3 del PEUV: Adequació i millora dels recursos destinats a l'activitat investigadora. CI09-007.   
4. Signatura i data de la sol·licitud.  
5. Declaració semblant a la següent: «La persona sotasignada declara que són certes les dades que figuren en aquest currículum i assumeix, en cas contrari, les responsabilitats que es puguen derivar de les inexactituds que hi consten».  
6. Ha d'expressar si desitja o no recuperar el seu curriculum vitae.  
7. Ha d'estar adreçada al SCSIE (Servei Central de Suport a la Investigació Experimental)de la Universitat de València.  
Annex III  
Barem  
1. Anys de serveis prestats en les diferents administracions públiques: fins a 0,5 punts per any acreditat, amb un màxim de 2 punts.  
2. Titulacions acadèmiques i cursos de formació:  
- Titulació superior a la requerida en la convocatòria: fins a 0,5 punts.  
- Cursos de formació i perfeccionament: fins a 1 punt.  
- Cursos de valencià: fins a 0,5 punts.  
3. Mèrits preferents, experiència prèvia i coneixements concrets: fins a 4 punts.  
4. Entrevista: fins a 2 punts.  
Annex IV  
Comissió avaluadora titular  
President: Pedro Carrasco Sorlí, professor del Departament de Bioquímica i Biologia Molecular.  
Vocal 1:  
- Carmen Amaro González, professora del Departament de Microbiologia i Ecologia.  
Vocal 2:  
- Rodolfo Gozalo Gutiérrez, professor del Departament de Geologia.  
Vocal 3:  
- Inmaculada Noguera Salva, tècnic superior veterinari del SCSIE.  
Secretari: Juan Ramón Diosdado Doñate, professor del Departament de Bioquímica i Biologia Molecular.  
Comissió avaluadora suplent  
President: Juan Antonio Raga Esteve, professor del Departament de Zoologia.  
Vocal 1:  
- Elena Alcaide Moreno, professora del Departament de Microbiologia i Ecologia.  
Vocal 2:  
- Ester Pérez Lorences, professora del Departament de Biologia Vegetal.  
Vocal 3:  
- Amparo Martínez Vera, tècnic mitjà de suport a la investigació del SCSIE.  
Secretària: Malva Liu González, tècnica mitjana de laboratori del SCSIE.